༈ ན་མོ་གུ་ར་ཝེ། འཇ༷མ་དཔལ་དབྱང༷ས་དངོས་མཁྱེ༷ན་བརྩེ༷འི་དབ༷ང་པོ༷འི་ཞབས། །ཐུགས་རྗེའི་གཏེ༷ར་ཆེ༷ན་མཆོ༷ག་གྱུར་བདེ་ཆེན་གླི༷ང་། །གསང་བའི་བདག་པོ་གྲུབ༷་དབ༷ང་ཚོག༷ས་གཉི༷ས་རྗེ། །པད་འབྱུང་རོལ་གར་བསྟན་པའི་ཉི་མ་མཆོག །དམ་པ་རྣམས་ལ་གུས་པས་གསོལ་བཏབ་མཐུས། །བདག་སོགས་སྙིགས་དུས་རྒུད་པ་རྒྱང་དུ་བསྲིང་། །གནས་སྐབས་ཚེ་བསོད་འབྱོར་སྟོབས་གོང་དུ་འཕེལ། །ཐུན་མཆོག་གྲུབ་པས་དོན་གཉིས་མཐར་ཕྱིན་ནས། །མཁྱེན་བརྩེ་ནུས་ཕྲིན་ཁྱེད་དང་མཉམ་པ་དང་། །མཐར་ཐུག་འགྲོ་ཀུན་རྡོ་རྗེའི་སར་འགོད་ཤོག །
ཅེས་པ་འདི་རྣམ་དཀར་དགེ་བའི་ལས་ལ་བརྩོན་པ་མི་ལྷོད་པ་ཉེ་གནས་རབ་འབྱམས་ལྷུན་གྲུབ་པའི་མོས་ངོར། འདུ་ཤེས་གསུམ་པ་དྷརྨ་ཤྲཱིས་རྩེ་གཅིག་གསོལ་བ་བཏབ་པ་དགེ །འདི་དང་འབྲེལ་ཚད་དོན་ལྡན་དུ་གྱུར་ཅིག།